8.5. TV-kimenet támogatás
Előző | 8. fejezet - Videó kimeneti eszközök | Következő

## 8.5. TV-kimenet támogatás

### 8.5.1. Matrox G400 kártyák

Linux alatt két módon bírhatod működésre a G400 TV kimenetét:

### Fontos

a Matrox G450/G550 TV-kimenet utasításaiért lásd a következő részt!

XFree86

  A vezérlő és a HAL modul használatával, mely elérhető a Matrox oldalán. Ezzel X-et kapsz a TV-n.

  Ez a módszer nem nyújt gyorsított lejátszást Windows alatt! A második fejnek csak YUV framebuffer-e van, a BES (Back End Scaler, a YUV méretező a G200/G400/G450/G550 kártyákon) nem működik rajta! A Windows-os vezérlők ezt valahogy megkerülik, talán 3D motort használnak a nagyításhoz és a YUV framebuffer-t a nagyított képek megjelenítéséhez. Ha tényleg X-et akarsz használni, válaszd a `-vo x11 -fs -zoom` kapcsolókat, de LASSÚ lesz, és Macrovision másolásvédelem van rajta (ezzel a perl script-tel "megkerülheted" a Macrovisiont).

Framebuffer

  A 2.4-es kernelekben lévő matroxfb modulok használatával. A 2.2-es kernel-ekben nincs TVout tulajdonság hozzájuk, így használhatatlanok erre. Engedélyezned kell az ÖSSZES matroxfb-specifikus tulajdonságot a fordítás alatt (kivéve a MultiHead-et) és modulokba kell fordítanod! Az engedélyezett I2C-re is szükséged lesz.

  1. Lépj be a `TVout`-ba és írd be: ./compile.sh. Telepítsd a `TVout/matroxset/matroxset`-et valahova a `PATH`-odon belülre.

  2. Ha nincs telepítve fbset-ed, tedd a `TVout/fbset/fbset`-et valahova a `PATH`-odba.

  3. Ha nincs con2fb-ed telepítve, tedd a `TVout/con2fb/con2fb`-t valahova a `PATH`-odba.

  4. Majd lépj be a `TVout/` könyvtárba az MPlayer forrásában és futtasd le a `./modules`-t root-ként. A szöveges módú konzolod átvált framebuffer módba (nincs visszaút!).

  5. Ezután ÍRD ÁT és futtasd a `./matroxtv` script-et. Ez egy roppant egyszerű menüt kínál neked. Nyomd meg a 2-est és az Enter-t. Most már ugyan azt a képet kell látnod a monitorodon és a TV-n. ha a TV (PAL alapértelmezettként) képén furcsa csíkok vannak, a script nem tudta beállítani jól a felbontást (640x512-ra alapesetben). Próbálj meg másik felbontást a menüből és/vagy kísérletezz az fbset-tel.

  6. Yoh. A következő dolog, hogy a kurzort eltűntesd a tty1-ről (vagy akármiről) és kikapcsold a képernyő törlést. Futtasd le a következő parancsokat:

         echo -e '\033[?25l'
         setterm -blank 0

     vagy

         setterm -cursor off
         setterm -blank 0

     A fentieket valószínűleg beleírod egy script-be, egy képernyő törléssel együtt. A kurzor visszakapcsolása:

         echo -e '\033[?25h'

     vagy

         setterm -cursor on

  7. Yeah sirály. Indítsd el a film lejátszást:

         mplayer -vo mga -fs -screenw 640 -screenh 512 filename

     (Ha X-et használsz, most válts át matroxfb-re, például a Ctrl+Alt+F1 gombokkal.) Változtasd meg a `640`-et és az `512`-t, ha másra állítottad a felbontást...

  8. Élvezd az ultra-gyors ultra-különleges Matrox TV kimenetet (jobb mint az Xv)!

Matrox TV-kimeneti kábel készítése. Senki sem vállal ezért semmilyen felelősséget, sem garanciát bármilyen, ezen leírásból származó kárért.

Kábel a G400-hoz. A CRTC2 csatlakozójának negyedik pin-je a kompozit videó jel. A földelés a hatodik, hetedik és nyolcadik pin. (az infót Rácz Balázs adta)

Kábel a G450-hez. A CRTC2 csatlakozójának első pin-je a kompozit videó jel. A földelés az ötödik, hatodik, hetedik és tizenötödik (5, 6, 7, 15) pin. (az infót Kerekes Balázs adta)

### 8.5.2. Matrox G450/G550 kártyák

A TV kimenet támogatása ezeken a kártyákon csak nemrég jelent meg, és még nincs a a fő kernelben. Jelenleg az mga_vid modul nem használható AFAIK, mert a G450/G550-es vezérlő csak egy konfigurációban működik: az első CRTC chip (a sokkal több képességgel) az első képernyőn (a monitoron) és a második CRTC (nincs BES - a BES magyarázatához lásd a G400-as részt fent) TV-n. Így csak az MPlayer fbdev kimeneti vezérlőjét használhatod jelenleg.

Az első CRTC nem irányítható át a második fejre jelenleg. A matroxfb kernel vezérlő szerzője - Petr Vandrovec - talán készít támogatást ehhez, az első CRTC kimenetét egyszerre mindkét fejen megjelenítve, mint ahogy most is javasolt a G400-on, lásd a fenti részt.

A szükséges kernel javítás és a bővebb HOWTO letölthető: http://www.bglug.ca/matrox_tvout/

### 8.5.3. ATI kártyák

BEVEZETÉS. Jelenleg az ATI nem akarja támogatni semelyik TV-out chip-jét sem Linux alatt, a licenszelt Macrovision technológiájuk miatt.

ATI KÁRTYÁK TV-KIMENETÉNEK ÁLLAPOTA LINUXON

- ATI Mach64: támogatja a GATOS.
- ASIC Radeon VIVO: támogatja a GATOS.
- Radeon és Rage128: támogatja az MPlayer! Lásd a VESA vezérlő és a VIDIX részt.
- Rage Mobility P/M, Radeon, Rage 128, Mobility M3/M4: támogatja az atitvout.

Egyéb kártyák esetében lásd a VESA vezérlőt, VIDIX nélkül. Bár ehhez erős CPU kell.

Az egyeten dolog, amit tenned kell - Be kell dugnod a TV csatlakozóját, mielőtt bekapcsolnád a PC-t mivel a videó BIOS csak egyszer, a POST folyamat során inicializálja magát.

### 8.5.4. nVidia

Először le KELL töltened a zárt-forrású vezérlőt az http://nvidia.com-ról. Nem írom le a telepítés és a konfiguráció lépéseit, mert ez nem tartozik ezen dokumentáció céljához.

Miután az XFree86, az XVideo és a 3D gyorsítás is megfelelően működik, írd át a kártya Device részét az `XF86Config` fájlban, a következő példának megfelelően (a te kártyádhoz/TV-dhez igazítva):

    Section "Device"
            Identifier      "GeForce"
            VendorName      "ASUS"
            BoardName       "nVidia GeForce2/MX 400"
            Driver          "nvidia"
            #Option         "NvAGP" "1"
            Option          "NoLogo"
            Option          "CursorShadow"  "on"

            Option          "TwinView"
            Option          "TwinViewOrientation" "Clone"
            Option          "MetaModes" "1024x768,640x480"
            Option          "ConnectedMonitor" "CRT, TV"
            Option          "TVStandard" "PAL-B"
            Option          "TVOutFormat" "Composite"
    EndSection

Természetesen a legfontosabb a TwinView rész.

### 8.5.5. NeoMagic

A NeoMagic chip számos laptop-ban megtalálható, pár közülük egy egyszerű analóg TV kódolóval van felszerelve, mások sokkal fejlettebbel rendelkeznek.

- Analóg kódoló chip: A visszajelzések szerint megbízható TV kimenet a `-vo fbdev` vagy `-vo fbdev2` kapcsolókkal érhető el. Kernelbe forgatott vesafb szükséges és a következő paramétereket kell megadni a kernel parancssorában: `append="video=vesafb:ywrap,mtrr" vga=791`. Ajánlott elindítani az X-et, majd átváltani konzol módba pl. a CTRL+ALT+F1-gyel. Ha nem sikerül elindítani az X-et az MPlayer konzolból történő elindítása előtt, a videó lassú és zavaros lesz (a magyarázatokat szívesen fogadjuk). Jelentkezz be a konzolodra majd add ki a következő parancsot:

      clear; mplayer -vo fbdev -zoom -cache 8192 dvd://

  Ezután a filmet konzol módban, kb. a laptop LCD képernyőjének felét kitöltve kell látnod. A TV-re váltáshoz nyomd meg az Fn+F5-öt háromszor. Tesztelve Tecra 8000-en, 2.6.15 kernel vesafb-vel, ALSA v1.0.10-en.

- Chrontel 70xx kódoló chip: Az IBM Thinkpad 390E és talán más Thinkpad-okban és notebook-okban található.

  A `-vo vesa:neotv_pal`-t kell használnod a PAL-hoz vagy a `-vo vesa:neotv_ntsc`-t az NTSC-hez. TV kimenetet biztosít az alábbi 16 bpp és 8 bpp módokban:

  - NTSC 320x240, 640x480 és talán 800x600 is.
  - PAL 320x240, 400x300, 640x480, 800x600.

  Az 512x384-es módot nem támogatja a BIOS. Át kell méretezned a képet egy másik felbontásra a TV kimenet aktiválásához. Ha egy képet látsz a képernyőn 640x480-ban vagy 800x600-ban, de semmit 320x240-ben vagy kisebb felbontáson, ki kell cserélned két táblázatot a `vbelib.c` fájlban. Lásd a vbeSetTV függvényeket a részletekért. Kérlek keresd meg a szerzőt ebben az esetben.

  Ismert dolgok: Csak VESA, semmilyen más beállítás, pl. fényesség, kontraszt, blacklevel, flickfilter nincs implementálva.

Előző | Fel | Következő
8.4. Egyéb vizualizációs hardverek | Tartalom | 9. fejezet - Audió kimeneti eszközök